projecte-aina/catalan_government_crawling huggingface dataset:
La Direcció General de Relacions Laborals, Treball Autònom, Seguretat i Salut Laboral disposa d'un registre dels professionals que d'acord amb el procediment establert per la normativa vigent, es van inscriure en el seu moment, en acreditar la formació necessària per desenvolupar les funcions de nivell intermedi i superior previstes en els articles 36 i 37 del Reial decret 39/1997, de 17 de gener pel qual s'aprova el Reglament dels serveis de prevenció.
Aquest registre es gestiona per l'Institut Català de Seguretat i Salut Laboral, adscrit a l'esmentada direcció general.
Actualment només emet certificacions.
No es tracta d'un Registre on constin tots els professionals en prevenció de riscos laborals, sinó només aquells que van fer la formació indicada en el paràgraf anterior.
La sol·licitud de la certificació és voluntària i no és requisit per exercir com a tècnic en prevenció de riscos laborals.
Als professionals que en el seu moment, l'entitat formativa on van fer la formació va acreditar la superació de la formació o qualificació necessària per desenvolupar les funcions de nivell intermedi i superior previstes en els articles 36 i 37 del Reial decret 39/1997, de 17 de gener pel qual s'aprova el Reglament dels serveis de prevenció, d'acord amb el procediment establert per la normativa vigent en aquell moment i que consten enregistrats (certificació emesa per una entitat pública o privada autoritzada, als professionals acreditats per l'autoritat laboral d'acord amb l'article 2 d'aquest Decret, i als professionals acreditats d'acord amb l'article 12 de l'Ordre de 27 de juny de 1997).
L'exposició dels éssers humans a les fonts naturals de radiació és una característica contínua i inevitable de la vida a la terra.
Les exposicions a les fonts de radiació natural es poden modificar per l'acció humana (com la mineria o la construcció).
Moltes persones també poden estar exposades a nivells elevats de radiació natural en els seus llocs de treball.
Un exemple d'això són els treballadors de les mines i coves subterrànies, els de processament de minerals i la tripulació d'aeronaus.
A Catalunya, en aplicació del Reial decret 1439/2010, es va publicar la Resolució EMO/1944/2011, de 25 de juliol, per la qual es determina la forma de presentació de la declaració d'activitats laborals amb exposició a la radiació natural, en què consten les dades que cal que s'incloguin en les declaracions i la necessitat de què dels titulars de les activitats laborals amb exposició a radiació natural realitzin l'estudi per determinar-ne l'impacte radiològic.
A persones físiques o jurídiques, titulars de les activitats laborals amb exposició a radiació natural.
Qui vulgui informar sobre irregularitats laborals, ho pot fer a través de la Bústia Col·labora, un formulari telemàtic que qualsevol persona pot emplenar i enviar sense l'obligació d'incloure cap dada personal.
La informació obtinguda a través de la Bústia Col·labora no garanteix l'actuació inspectora respecte dels fets de què se l'informa, ni dóna lloc a cap tipus de resposta escrita per part de la Inspecció de Treball.
La Inspecció de Treball de Catalunya (ITC) admet l'anonimat de les persones que emplenin el formulari de la Bústia Col·labora.
Aquest anonimat, d'altra banda, no presuposa l'obligació de la ITC d'emetre cap tipus de resposta ni d'obrir una possible actuació inspectora respecte dels fets de què se l'informa.
A treballadors/ores i, en general, a tothom que tingui coneixement d'irregularitats laborals.
Tots els serveis de prevenció han d'elaborar anualment la memòria de les activitats preventives que desenvolupen en les empreses, que s'estableix al Reial decret 39/1997, de 17 de gener, pel qual s'aprova el Reglament dels serveis de prevenció.
En el cas dels serveis de prevenció aliens acreditats a Catalunya així com els serveis de prevenció mancomunats amb instal·lacions principals a Catalunya, aquestes memòries s'han de posar a disposició de l'autoritat laboral.
La documentació que aporteu per un altre canal no es tindrà en compte ni es computarà a efectes de data de presentació
Les empreses que hagin de dur a terme activitats o operacions en les quals el seu personal s'exposi, directa i indirectament, al contacte amb fibres d'amiant o amb materials que en continguin, abans d'iniciar-les han de presentar i tenir aprovat un pla de treball per l'Autoritat laboral del lloc on s'hagin d'efectuar els treballs.
Els plans de treball amb risc d'amiant s'estableixen per controlar i executar les operacions amb riscos per als treballadors/ores derivats de l'amiant o de materials que en continguin.
A les empreses i persones autònomes amb treballadors/ores al seu càrrec que duguin a terme operacions amb fibres d'amiant o de materials que en continguin.
Les mútues col·laboradores amb la Seguretat Social han d'adreçar a l'Institut Català de Seguretat i Salut Laboral, per a la seva aprovació, els plans d'activitats preventives respectius que han de desenvolupar durant l'any 2020 a Catalunya, d'acord amb els programes i les prioritats que estableix la Resolució TSF/3146/2019, de 20 de novembre, i amb els criteris elaborats per la Direcció General de Relacions Laborals, Treball Autònom, Seguretat i Salut Laboral, i amb indicació dels sectors i les empreses als quals s'adrecin, així com el nombre de persones treballadores afectades i el cost previst per a l'execució de cadascun dels programes.
La documentació que aporteu per un altre canal no es tindrà en compte ni es computarà a efectes de data de presentació (amb l'excepció de la Memòria que aquest any es pot presentar presencialment).
Termini per presentar la memòria i informació sobre els resultats del Pla d'activitats preventives: de l'1 al 25 de juny del 2020 (ambdós inclosos).
A les mútues col·laboradores amb la Seguretat Social amb empreses associades en l'àmbit territorial de Catalunya.
Quan els treballadors i treballadores estiguin o puguin estar exposats a un risc greu i imminent a causa de la seva feina, l'empresari està obligat a adoptar les mesures i donar les instruccions necessàries perquè, en cas de perill greu, imminent i inevitable, els treballadors puguin interrompre la seva activitat i, si cal, abandonar immediatament el seu lloc de treball.
Cas que l'empresari no adopti o no permeti adoptar les mesures necessàries per garantir la seguretat i la salut dels treballadors i les treballadores, els seus representants legals poden acordar, per majoria dels seus membres, la paralització de l'activitat dels treballadors afectats per aquest risc.
Aquest acord ha de ser comunicat immediatament a l'empresa i a l'autoritat laboral.
A les persones representants dels treballadors/ores.
Cada contractista, amb caràcter previ a la subcontractació amb un subcontractista o treballador autònom de part de l'obra que tingui contractada, ha d'obtenir un llibre de subcontractació habilitat per l'autoritat laboral corresponent al territori en què s'executi l'obra.
L'habilitació consisteix en la verificació que el Llibre reuneix els requisits que estableix el Reial decret 1109/2007, de 24 d'agost, pel qual es desplega la Llei 32/2006, de 18 d'octubre, reguladora de la subcontractació en el sector de la construcció.
El Llibre de subcontractació es pot adquirir en llibreries especialitzades.
Als contractistes que pretenguin subcontractar part d'una obra que s'executarà en el territori de Catalunya.
Aquests guardons reconeixen les especials qualitats, mèrits o serveis prestats en l'àmbit del treball.
La distinció de la Medalla al treball President Macià s'atorga com a reconeixement a aquells treballadors/ores que hagin destacat per les seves qualitats, mèrits personals o pels serveis prestats en benefici dels interessos generals.
La distinció Placa al treball President Macià s'atorga com a reconeixement a les empreses o organitzacions en les següents categories:
El termini per a la presentació dels formularis de sol·licitud és del 25 de juliol al 15 d'octubre de 2020.
La distinció de la Medalla al treball President Macià s'atorga com a reconeixement a les persones que hagin destacat per les seves qualitats o mèrits personals o pels serveis prestats en benefici dels interessos generals dins del món del treball, i en especial a:
La distinció de la Placa al treball President Macià s'atorga com a reconeixement a les empreses o organitzacions en les categories següents:
DOGC núm. 8022, de 12 de desembre de 2019
DOGC núm. 7972, de 2 d'octubre de 2019
Aquest concurs és una iniciativa que pretén sensibilitzar els joves sobre la importància de la seguretat i la salut laboral i l'adopció de mesures de prevenció en qualsevol professió.
També busca orientar la seva creativitat a un àmbit, el de la prevenció de riscos laborals, en les diferents disciplines corresponents: el cartellisme, la fotografia, els pictogrames i els espots d'animació.
Termini de presentació de les sol·licituds: del 5 al 26 d'octubre de 2018 (ambdós inclosos).
A estudiants matriculats a centres amb seu a Catalunya per fer durant el curs 2017-2018 o 2018-2019 cicles formatius de Formació Professional, cicles formatius d'Ensenyaments de règim especial d'Arts Plàstiques i Disseny i estudis de grau i superiors, equivalents a grau, en disseny gràfic.
Consulteu l'apartat 'Requisits' per veure els estudis indicats per a cada categoria.
L'empresa haurà de fer una comunicació urgent d'accident de treball quan ocorrin accidents, en el centre de treball o per desplaçament en jornada de treball, que siguin considerats com accidents greus, molt greus, mortals o que afectin a més de quatre treballadors/ores, pertanyin o no a la plantilla de l'empresa.
A més, s'haurà d'emplenar el comunicat d'accident de treball amb baixa mèdica.
La comunicació urgent d'accident laboral s'ha de fer al Servei Territorial del Departament que correspongui a l'àmbit geogràfic on s'hagi produït l'accident.
La comunicació d'accidents de treball s'ha de realitzar a través del portal de Co municació i N otificació de T reballadors A ccidentats (CoNTA) al que podeu accedir mitjançant aquest enllaç: CoNTA
Més informació sobre el portal CONTA en aquest enllaç
Aquesta comunicació exonera a les empreses que reuneixen unes determinades característiques de l'obligació de sotmetre el seu sistema de prevenció al control d'una auditoria externa.
A les empreses de fins a 50 treballadors/ores les activitats de les quals no estiguin incloses a l'annex I del Reial decret 39/1997, de 17 de gener, que duguin a terme les activitats preventives amb recursos propis i en les quals l'eficàcia del sistema preventiu resulti sense necessitats de recórrer a una auditoria pel limitat nombre de treballadors i l'escassa complexitat de les activitats preventives.
Es comuniquen a l'Autoritat Laboral les mesures adoptades per al compliment de les obligacions establertes en la normativa de protecció de la salut i la seguretat dels treballadors i les treballadores contra els riscos derivats de l'exposició al soroll, a les vibracions mecàniques, als agents químics, als agents biològics, als agents cancerígens i de l'exposició a camps electromagnètics, o bé comunicar que són activitats exceptuades de l'àmbit d'aplicació d'aquesta normativa.
Per garantir que esteu fent servir la darrera versió dels formularis en el moment de la tramitació, cal que cada vegada que els hagueu d'utilitzar us els descarregueu.
A totes les empreses que treballin amb l'exposició a aquests riscos.
Els serveis de prevenció mancomunats la constitució dels quals no s'hagi decidit en el marc de la negociació col·lectiva han de comunicar l'acord o acta de constitució a l'autoritat laboral del territori on estiguin ubicades les seves instal·lacions principals.
Per tal que l'Autoritat laboral tingui coneixement de tots els serveis de prevenció mancomunats existents, es considera convenient que també comuniquin la seva constitució les entitats que l'hagin decidit en el marc de la negociació col·lectiva, així com tots els serveis de prevenció mancomunats ja constituïts en la data d'aplicació del Reial Decret 337/2010 (24 de març de 2010).
A les empreses que es vulguin constituir com a servei de prevenció mancomunat.
La relació d'altes o defuncions s'han d'emplenar relacionant aquells treballadors/ores per als quals s'hagin rebut els corresponents comunicats mèdics d'alta.
La comunicació d'accidents de treball s'ha de realitzar a través del portal de Co municació i N otificació de T reballadors A ccidentats (CoNTA) al que podeu accedir mitjançant aquest enllaç: CoNTA
El termini màxim per sol·licitar la inscripció al registre és d'un mes, a comptar des de la data d'elecció dels delegats/ades de prevenció.
En funció de l'estatus del delegat/ada de prevenció dins de l'organització, s'haurà de presentar el formulari:
Annex 1 Comunicació d'elecció de delegats/ades de prevenció (apartat 2 de l'article 35 de la Llei 31/1995, de 8 de novembre, de prevenció de riscos laborals)
Annex 2 Comunicació d'elecció de delegats/ades de prevenció (apartat 4 de l'article 35 de la Llei 31/1995, de 8 de novembre, de prevenció de riscos laborals)
La sol·licitud s'ha d'emplenar de maneres diferents segons els casos:
L'original del comunicat d'elecció de delegats/ades de prevenció i dues còpies s'hauran d'adreçar al Servei Territorial del Departament que correspongui d'acord amb la ubicació del centre de treball o empresa en el termini màxim d'un mes des de la data de l'elecció.
Les dues còpies presentades es segellaran pels registres corresponents del Departament on es presenti l'imprès original.
Una còpia serà per a l'empresari i l'altra per a la representació legal dels treballadors/ores.
Aquestes còpies serviran de justificant del compliment del tràmit de presentació.
Un cop emplenada la sol·licitud, es pot presentar a diferents llocs.
En rebre la documentació, el Servei Territorial corresponent comprovarà les dades.
Si tota la informació és correcta, els delegats de prevenció comunicats quedaran inscrits al registre.
Si es troben dades incorrectes, des del Servei Territorial s'enviarà un requeriment d'esmena de dades i fins que aquest no es respongui satisfactòriament, el comunicat no quedarà enregistrat.
Les fitxes per al registre de les dades d'evaluació de l'exposició en els treballs amb amiant, cal remetre'ls una vegada s'hagin executat els plans de treball.
En el cas de plans de treball únics, aquestes fitxes per al registre s'han de remetre abans de finalitzar l'any natural.
Haver executat el pla de treball.
L'empresa ha de conservar aquest document 40 anys i en el cas de tancament de l'empresa els ha de remetre a l'Autoritat Laboral.
El model de fitxa està establert a l'annex IV del � Reial decret 396/2006, de 31 de març.
Cal que el curs hagi estat autoritzat per la Direcció General de Relacions Laborals i Qualitat en el Treball del Departament de Treball, Afers Socials i Famílies i que la persona hagi obtingut el certificat d'haver superat el curs.
L'entitat formativa on el sol·licitant ha fet el curs ha de remetre a la Direcció General de Relacions Laborals i Qualitat en el Treball la documentació conforme el curs està tancat i la relació d'alumnes aprovats.
Un cop verificades, les persones certificades, s'inscriuen en aquest Registre.
Quan envieu el formulari us heu d'identificar amb l'IdCAT Mòbil o un certificat digital:
Descarregar el formulari de sol·licitud.
Emplenar el formulari, imprimir-lo i signar-lo.
Presentar el formulari de sol·licitud i la documentació annexa als registres del Departament de Treball, Afers Socials i Famílies.
Els formularis es poden presentar a qualsevol dels llocs que preveu l'article 38.4 de la llei 30/ � 1992, de 26 de novembre, de règim jurídic de les administracions públiques i del procediment administratiu comú, d'acord amb el que estableix la disposició derogatòria única de la Llei 39/2015, d'1 d'octubre, del procediment administratiu comú de les administracions públiques.
Una vegada s'han fet tots els tràmits i comprovacions necessaris l'Administració procedeix a l'elaboració del certificat.
Si la sol·licitud s'ha fet presencialment, el certificat es rebrà per correu certificat des de l'Institut Català de Seguretat i Salut Laboral.
Si la sol·licitud s'ha fet per internet, el certificat o la notificació corresponent es rebrà mitjançant notificació electrònica.
Tothom té dret a posar una denúncia davant de la Inspecció de Treball quan una empresa comet irregularitats laborals, encara que no sigui treballador/a de l'empresa que es denuncia.
La Inspecció de Treball no admetrà les denúncies anònimes, tampoc les fetes sense cap fonament, ni les referents a assumptes en coneixement d'un òrgan judicial.
A treballadors/ores i, en general, a tothom que tingui coneixement d'irregularitats laborals.
Es pot presentar la memòria de l'1 al 25 de juny de 2020 (memòria de la presentació del Pla de 2019).
D'altra banda, les mútues han de preveure en aquesta informació la corresponent als continguts dels programes d'activitats preventives d'àmbit suprautonòmic o supraestatal que se'ls encarregui, a més de l'activitat inclosa en aquesta Resolució, en relació amb les competències atribuïdes a aquelles en matèria de seguretat i salut en el treball en l'àmbit de la Seguretat Social quan afecti el territori de Catalunya.
Les mútues han de trametre en suport digital els documents i els materials elaborats en virtut dels programes previstos a l'article 3.
La tramesa d'aquests programes es farà d'acord amb els criteris que estableixi l'Institut Català de Seguretat i Salut Laboral.
Les mútues mantindran a disposició d'aquest Institut còpies de les publicacions que hagin desenvolupat en virtut d'aquests programes.
Quan envieu el formulari us heu d'identificar amb l' IdCat Mòbil o un certificat digital de:
En el cas de presentar les dades via electrònica, hi haurà en el propi formulari que trobeu en aquest mateix apartat, un botó de descàrrega de la Memòria dels resultats del pla d'activitats preventives (G146NSST-061), no així amb la resta de documentació que s'ha d'aportar i que es troba a l'apartat de Documentació.
Aquest tràmit requereix certificat digital.
El formulari es pot descarregar sense certificat digital, però finalment sempre es requerirà signar amb el certificat digital.
També hi ha l'opció de descarregar el formulari directament amb el certificat, això permet que algunes dades s'emplenin automàticament.
Per la presentació de la memòria via presencial, a més a més del formulari de presentació que trobeu en aquest apartat, haureu d'adjuntar el document Memòria dels resultats del pla d'activitats preventives (G146NSST-061) juntament amb la resta de documentació que s'especifica i es detalla a l'apartat de Documentació.
També es pot presentar a qualsevol dels llocs que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.
Aquest tràmit finalitza de manera automàtica en el moment de la presentació del formulari.
Rebreu en aquell mateix moment la recepció de l'acusament de rebuda.
Cal aportar l'Acta, signada pels membres del Comitè d'Empresa/delegats de personal o pels delegats de prevenció, en el seu cas, per la qual s'acorda la paralització de l'activitat per risc greu i imminent, en els termes previstos en l'apartat 3 de l'article 21 de la Llei 31/1995, de 8 de novembre, de prevenció de riscs laborals.
Per comunicar la paralització de l'activitat per risc greu i imminent cal presentar l' Acta de l'acord pres pel Comitè d'empresa o pel delegat de prevenció, davant l'Autoritat laboral competent per raó de territori.
L'autoritat laboral disposa d'un termini de 24 h. per anul·lar o ratificar la paralització acordada, prèvia valoració de la Inspecció de Treball qui, un cop apreciat in situ el risc detectat, emetrà el corresponent informe en sentit confirmatori o no del risc denunciat.
La resolució es trametrà als interessats pels mitjans sol·licitats.
El Llibre de subcontractació normalitzat.
El llibre, al seu primer full, haurà d'estar emplenat amb les dades indentificatives de l'obra i sempre disposarà del número d'inscripció al REA (Registre d'Empreses Acreditades).
Els 10 fulls següents estaran numerats correlativament, signats i segellats per l'empresa amb totes les dades emplenades a l'apartat A. L'apartat B haurà d'estar totalment en blanc.
Habilitació d'un altre llibre per exhauriment, pèrdua o sol·licitud de còpia.
Cal que us identifiqueu quan envieu el formulari amb l' idCat Mòbil si sou treballador autònom, o amb un certificat digital de persona jurídica o de representant de l'empresa, en el cas d'empreses.
Una vegada fetes les comprovacions pertinents rebreu a la Carpeta de Canal Empresa el document que certifica l'habilitació del Llibre de Subcontractació.
El termini per a la presentació dels formularis de sol·licitud és del 25 de juliol al 15 d'octubre de 2020.
Documentació que s'ha d'adjuntar a la sol·licitud:
Per optar al premi: empreses o organitzacions que hagin destacat per les seves millores i iniciatives de progrés adoptades en l'àmbit laboral en qualsevol d'aquestes 4 temàtiques: seguretat i salut en el treball; igualtat d'oportunitats i conciliació de la vida personal, laboral i familiar i corresponsabilitat entre dones i homes dels treballs de mercat i domèstic i de cura de persones; responsabilitat social empresarial; foment de la creació d'empreses i de l'ocupació de qualitat.
La concessió dels guardons requereix la conformitat de la persona o de l'entitat premiada.
Aquesta conformitat s'ha de donar amb la signatura del formulari de la persona o l'entitat candidata, que s'ha d'adjuntar a la sol·licitud.
Les sol·licituds que no aportin aquest formulari degudament emplenat i signat no seran valorades.
Els guardons objecte de la present convocatòria s'han de lliurar en un acte públic.
El lloc i la data de l'atorgament s'indicaran al portal de Treball http://treball.gencat.cat/
En el formulari de presentació de la candidatura no es poden adjuntar fitxers de pes elevat (Mb), sinó que cal adjuntar-los mitjançant "La meva Carpeta" (requeriment automàtic, que serà opcional).
Durant el termini de sol·licitud podeu ampliar la documentació de suport a la vostra candidatura.
Disposeu de 5 espais per annexar aquesta documentació.
En cada espai podeu annexar un fitxer o un fitxer comprimit que contingui un grup de fitxers.
Quan envieu el formulari us heu d'identificar amb l' IdCAT Mòbil o un certificat digital:
Només en cas que sigueu un particular, també podeu presentar la documentació en una oficina de registre.
Consulteu el llistat d'oficines.
Recordeu descarregar i adjuntar els formularis 'G346NIA-202 Dades personals i consentiment de l'entitat candidata a la Placa al treball President Macià' i 'G346NIA-204 Mèrits de la candidatura a la Placa al treball President Macià' (que es troben a l'apartat Documentació), i si escau, adjuntar altres documents que es considerin rellevants per a la candidatura.
Oficines de registre d'entrada i sortida de documents
Prèviament a la concessió dels guardons, l'òrgan condecent ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que pugui utilitzar addicionalment altres mitjans electrònics.
Contra la resolució de concessió dels guardons, que no exhaureix la via administrativa, les persones interessades poden interposar recurs d'alçada davant el secretari general del Departament de Treball, Afers Socials i Famílies, en el termini d'un mes a comptar de l'endemà de la data de publicació de la concessió dels guardons.
Publicat el Decret de concessió dels guardons Medalla i Placa al treball President Macià 2019 ( DECRET 260/2019, de 10 de desembre.